Source: http://asiointipalvelu.tampere.fi/fi-FI/Toimielimet/Kaupunginhallitus/Kokous_3092019/Valtuustoaloite_kuhan_alamitan_ja_verkko(111364)
Timestamp: 2020-01-19 14:55:21+00:00
Document Index: 13064201

Matched Legal Cases: ['§ 420', '§ 412', '§ 413', '§ 414', '§ 415', '§ 416', '§ 417', '§ 418', '§ 419', '§ 421', '§ 422', '§ 423', '§ 424', '§ 425']

Valtuustoaloite kuhan alamitan ja verkkojen alimman sallitun silmäkoon nostamiseksi Tampereen vesialueilla - Juhana Suoniemi | Tampere esityslistat ja pöytäkirjat
Valtuustoaloite kuhan alamitan ja verkkojen alimman sallitun silmäkoon nostamiseksi Tampereen vesialueilla - Juhana Suoniemi
§ 420 Valtuustoaloite kuhan alamitan ja verkkojen alimman sallitun silmäkoon nostamiseksi Tampereen vesialueilla - Juhana Suoniemi
TRE:6136/14.00.01/2018
Tuominen Anne, Metsätalouspäällikkö, Anne.J.Tuominen@tampere.fi
Juhana Suoniemi esittää 17.9.2018 jättämässään valtuustoaloitteessa mm., että Tampere nostaa verkkojen silmäkokorajoituksen kuhapitoisilla vesialueillaan 55 millimetriin säilyttäen sallittuna alle 27 mm silmäkoon ns. muikkuverkot, ja että kuhan alamitta nostetaan 45 senttimetriin. Aloitteessa esitetään myös, että kaupunki ottaa aktiivisen roolin kuhan alamitan nostamiseksi koko seudun kalastusalueilla.
Vuoden 2019 alussa kalastusalueet lakkautettiin yleiskokousten päätöksillä ja perustettiin 1.1.2016 voimaan tulleen kalastuslain mukaisesti uudet kalatalousalueet. Tampereen kaupungin omistamat yksityisvesialueet kuuluvat Näsijärven kalatalousalueeseen ja Pirkkalan kalatalousalueeseen, johon mm. Pyhäjärvi kuuluu.
Kalatalousalueet ovat käynnistäneet kalastuslain mukaisesti käyttö- ja hoitosuunnitelmien laatimisen. Ehdotukset suunnitelmiksi tulee valmistella vuoteen 2020 mennessä. Ely-keskus vahvistaa käyttö- ja hoitosuunnitelmat, ja niiden toimeenpanosta vastaavat kalatalousalueet. Käyttö- ja hoitosuunnitelman tarkoitus on turvata kalavarojen kestävä käyttö ja tuotto sekä biologinen monimuotoisuus. Suunnitelman valmistelun pohjana ovat mm. aiempien kalastusalueiden teettämät tutkimukset, kuten valtuustoaloitteessa mainittu Kuhan lisääntymisikä ja -koko Pirkanmaan järvillä -tutkimus (Kolari Ismo ja Westermark Ari), ja muu pitkäjänteinen kalavarojen kehityksen seuranta sekä paikallistuntemus.
Käyttö- ja hoitosuunnitelmassa tarkastellaan vesistöjä kuten Näsijärveä ja Pyhäjärveä kokonaisuuksina vesialueen omistuksesta riippumatta. Suunnitelma sisältää mm. ehdotukset kalakantojen hoitotoimenpiteiksi ja ehdotukset alueellisiksi kalastuksen säätelytoimenpiteiksi. Kalastuksen säätelytoimet tulisi perustua paikalliseen tilanteeseen kuten kalakannan tilaan, vesistön rehevyyteen ja tuottokykyyn. Pirkanmaan kalatalouskeskuksen asiantuntijan Ismo Kolarin yhteenvedon mukaan esimerkiksi hidaskasvuisissa vahvoissa kuhakannoissa kalastettavien kuhien koon kasvattaminen ja kalastusrajoitukset eivät näytä lisäävän kuhan kokonaissaaliita, vaan vaikutus voi olla päinvastainen luonnollisen kuolevuuden ja tiheydestä riippuvan kasvun hidastumisen seurauksena. Kun taas nopeakasvuisissa kuhakannoissa, jollaisia Tampereen isot järvet eivät ole, on kasvupotentiaalin hyödyntäminen järkevää käyttämällä silmäkooltaan sopivan harvoja verkkoja ja vapakalastuksessa kalastusasetuksen määrittämää minimialamittaa (42 cm) korkeampaa pyyntimittaa. Humuspitoisissa järvissä kuten Pyhäjärven pohjoisosassa, ruokakalaksi käytettävän kuhan kokoa ja ikää ei myöskään kannata kasvattaa ylen määrin kohonneiden elohopeapitoisuuksien takia. Kalakantoihin vaikuttaminen kalastuksen säätelyn keinoin tulisikin arvioida huolellisesti eri näkökulmista asiantuntijatyönä.
Kiinteistötoimen näkemyksen mukaan Tampereen kaupungin ei ole mielekästä uudistaa kalastusmääräyksiään ennen kalatalousalueiden käyttö- ja hoitosuunnitelmien valmistumista, vaan määräykset tulisi uudistaa käyttö- ja hoitosuunnitelmien mukaisiksi niiden vahvistuttua. Kalastuksen kannalta olisi mielekästä, jos kalastusmääräykset saataisiin järvikohtaisiksi, eivätkä ne perustuisi vesialueen omistukseen. Kalastajien näkökulmasta usein tehtävät kalastusmääräysten muutokset eivät myöskään ole mielekkäitä.
Juhana Suoniemen valtuustoaloite ja siitä annettu lausunto merkitään tiedoksi.
Kiinteistöjohtaja Virpi Ekholm, puh. 0400 205 044, etunimi.sukunimi@tampere.fi ja metsätalouspäällikkö Anne Tuominen, puh. 050 517 7053, etunimi.j.sukunimi@tampere.fi
Juhana Suoniemen valtuustoaloite ja asunto- ja kiinteistölautakunnan lausunto merkitään tiedoksi.
Juhana Suoniemi, Anne J Tuominen
Valtuustoaloite.pdf (pdf, 150 kt)
§ 412 Kokouksen laillisuus ja päätösvaltaisuus
§ 413 Pöytäkirjan tarkastus
§ 414 Sara Hildénin taidemuseon sijoittaminen Finlaysonin alueelle
§ 415 Asemakaava nro 8531, Huikas 4908-13 Ali-Huikkaantie 13, yleisen alueen tontti asumiseen ja palveluihin
§ 416 Asemakaava nro 8647, Multisilta, Multisillan koulun alue, uusi asuinalue ja päiväkoti
§ 417 Hämeenlinnan hallinto-oikeuden päätös tuntiopettajan virkasuhteen irtisanomisasiassa
§ 418 Valtuustoaloite Kuokkamaantien turvallisuuden pikaiseksi parantamiseksi - Jouni Ovaska
§ 419 Valtuustoaloite uusi linja Tampereen seudun joukkoliikenteeseen Härmälänrannasta kohti Tampereen keskustaa - Ari Wigelius
§ 421 Valtuustoaloite keskustan alueen kalastusmahdollisuuksien parantamiseksi - Ilkka Porttikivi ym.
§ 422 Valtuustoaloite selvityksen tekemiseksi yhteistyössä kauppahallin yrittäjien ja Alko Oy:n kanssa mahdollisuudesta Alkon pienmyymälän perustamiseksi Tampereen Kauppahalliin - Jouni Markkanen ja Anneli Kivistö ym.
§ 423 Lautakuntien ja jaostojen ym. sekä viranhaltijoiden ym. päätösten otto-oikeus
§ 424 Tiedoksi merkittävät asiat
§ 425 Muotokuvien teettäminen (ei julkisuuteen vielä tässä vaiheessa)